polyglot-tagger/wikipedia-language-snippets-filtered huggingface dataset:
1876-ൽ ഡമാസ്കസിൽ നിന്നായിരുന്നു ഡൗറ്റിയെ പ്രസിദ്ധനാക്കിയ അറേബ്യൻ പര്യടനത്തിന്റെ തുടക്കം. ഹജ്ജ് തീർഥാടകരോടൊപ്പം രണ്ടു വർഷത്തോളം ഖൈബർ, തൈമ, ഹെയിൽ, അനെയ്സ്, ബുറെയ്ദ തുടങ്ങിയ സ്ഥലങ്ങളിൽ സഞ്ചരിച്ച ഇദ്ദേഹം തന്റെ യാത്രാനുഭവങ്ങൾ വിവരിക്കുന്ന ട്രാവൽസ് ഇൻ അറേബ്യാ ഡെസെർട്ട് എന്ന ഗ്രന്ഥം 1888-ൽ പ്രസിദ്ധീകരിച്ചു. അക്കാലത്ത് വളരെയൊന്നും ജനശ്രദ്ധയാകർഷിച്ചില്ലെങ്കിലും പിൽക്കാലത്ത് സഞ്ചാരസാഹിത്യരംഗത്ത് ഇതിഹാസ തുല്യമായ സ്ഥാനം ഈ കൃതി നേടുകയുണ്ടായി. തന്റെ യാത്രാനുഭവങ്ങൾ വിവരിക്കുകയെന്നതിനേക്കാൾ ശുദ്ധ ഇംഗ്ളീഷ്' ഗദ്യത്തിന്റെ മാതൃക കാഴ്ചവയ്ക്കുകയെന്നതായിരുന്നു ഡൗറ്റിയുടെ ലക്ഷ്യം. ഇതിനുവേണ്ടി എലിസബീത്തൻ ശൈലി തന്നെ ഉപയോഗിച്ച ഇദ്ദേഹം ഇംഗ്ലീഷ് ഭാഷയിൽ വാക്യരചനയിലും പദപ്രയോഗത്തിലും പിൽക്കാലത്തുണ്ടായ സകല വ്യതിയാനങ്ങളെയും പാടേ തള്ളിക്കളയുകയാണുണ്ടായത്. ഡൗറ്റിയുടെ ഉദാത്ത ശൈലി വിഭ്രാമകമായി സാധാരണ വായനക്കാർക്ക് അനുഭവപ്പെടാമെങ്കിലും വിദൂരദേശത്തെ തന്റെ ഏകാന്ത സാഹസികതകളെക്കുറിച്ചുള്ള പ്രതീതി വായനക്കാരിൽ ജനിപ്പിക്കാൻ അത് സഹായകമായി.
ഇംഗ്ലീഷ് കവിയും സഞ്ചാരസാഹിത്യകാരനുമായിരുന്നു ചാൾസ് മൊണ്ടേഗ് ഡൗറ്റി. സഫോക്കിൽ തെബേർട്ടൻ ഹാളിലെ റവ. സി.എം. ഡൗറ്റിയുടെ ഇളയ മകനായി 1843 ആഗസ്റ്റ് 19-ന് ജനിച്ചു. ലണ്ടൻ, കേംബ്രിജ് സർവ്വകലാശാല കളിലായിരുന്നു വിദ്യാഭ്യാസം. യൂറോപ്പിലും ലെവന്റിലും വ്യാപകമായി സഞ്ചരിച്ചിട്ടുണ്ട്.
ജയന്തി നടരാജൻ തമിൽ നാട്ടിലെ ചെന്നൈയിലാണു് ജനിച്ചതു്. അവരുടെ മുത്തച്ഛൻ തമിഴ്നാടു് മുൻ മുഖ്യമന്ത്രിയും കോൺഗ്രസ്സ് നേതാവുമായ എം. ഭക്തവൽസലം ആണു്. സ്കൂൾ വിദ്യാഭ്യാസം ചെന്നൈ സ്കൂൾ , സേക്രഡ് ഹേർട്ട് മെട്രിക്കുലേഷൻ ഹയർ സെക്കണ്ടറി സ്കൂൾ , ചർച്ചു് പാർക്കു് എന്നിവിടങ്ങളിലായിരുന്നു. വക്കീൽ ബിരുദവും പരിശീലനവും ചെന്നൈയിലായിരുന്നു. പ്രാക്ടീസിങ്ങ് കാലയളവിൽ തന്നെ ആൾ ഇന്ത്യാ വുമൺസ് കോൺഫെറൻസ് തുടങ്ങി സാമൂഹിക സംഘടനകളിൽ പ്രവർത്തനങ്ങളിൽ വ്യാപൃതയായിരുന്നു. അതോടൊപ്പം ദൂരദർശൻ മദ്രാസ് വാർത്ത പ്രക്ഷേപണത്തിൽ ജോലിചെയ്തിരുന്നു.
ഇന്ത്യയിലെ ഒരു അഭിഭാഷകയും മുൻ ഇന്ത്യൻ നാഷണൽ കോൺഗ്രസ് രാഷ്ട്രീയപ്രവർത്തകയുമാണ് ജയന്തി നടരാജൻ. . തമിഴ്‌നാടു് സംസ്ഥാനത്തിൽ നിന്നും മൂന്നുതവണ രാജ്യസഭയിലേക്കു് ജയന്തി നടരാജൻ തെരഞ്ഞെടുക്കപ്പെട്ടു. 2011 ജൂലായ് 11 മുതൽ പതിനഞ്ചാം ലോക്‌സഭയിലെ മൻമോഹൻ സിംഗ്‌ നയിച്ചിരുന്ന മന്ത്രിസഭയിൽ വനം , പരിസ്ഥിതി എന്നിവയുടെ സ്വതന്ത്രചുമതലയുള്ള മന്ത്രിയായിരുന്നു ജയന്തി നടരാജൻ.
1990-കളിൽ ജയന്തിയും മറ്റു് തമിഴ്നാടു് രാഷ്ട്രീയ പ്രവർത്തകരും നരസിംഹ റാവു സർക്കാരിൽ അതൃപ്തരായി കോൺഗ്രസ്സിൽ നിന്നു് ഒഴിവാകുകയും ജി.കെ. മൂപ്പനാരുടെ നേതൃത്വത്തിൽ തമിഴ് മാനിലാ കോൺഗ്രസ്സ് ചേരുകയും 1997 -ൽ തമിൽ മാനില കോൺഗ്രസ്സിൽ നിന്നു് രാജ്യ സഭയിലേക്കു് തെരഞ്ഞെടുക്കപ്പെടുകയും ചെയ്തു.
കൽക്കത്തയിൽ സുപ്രീം കോടതി സ്ഥാപിക്കാൻ ഉത്തരവായെങ്കിലും കോടതിയുടെ അധികാരപരിധിയും കൈകാര്യം ചെയ്യേണ്ട വകുപ്പുകളും നിശ്ചിതപ്പെടുത്തിയിരുന്നില്ല. ഇത് പല കുഴപ്പങ്ങൾക്കും കാരണമായി. സുപ്രീം കോടതിയെ അനുസരിക്കേണ്ടതില്ലെന്ന് കൗൺസിൽ ജമീന്ദാർമാരെ പറഞ്ഞു ധരിപ്പിച്ചു. 1779-ൽ ഈ സ്പർദ്ധ മൂർദ്ധന്യത്തിലെത്തി. സുപ്രീം കോടതി, ഗവർണ്ണർ ജനറലിന്റേയും കൗൺസിൽ മെംബർമാരുടേയും മേൽ കോടതിയലക്ഷ്യം ആരോപിച്ചു. ഇത്തരം സന്ദിഗ്ദാവസ്ഥകൾ ഒഴിവാക്കാനായി 1781-ലെ ഭേദഗതി , ഗവർണ്ണർ ജനറലിനേയും കൗൺസിൽ മെംബർമാരേയും സുപ്രീം കോടതിയുടെ പരിധിയിൽ നിന്ന് ഒഴിവാക്കി. ഗവർണ്ണർ ജനറലിന് വീറ്റോ അധികാരം ഇല്ലായിരുന്നതിനാൽ കൗൺസിലർമാർ തമ്മിലുളള വഴക്കുകളിൽ തീർപ്പെടുക്കാനും ആയില്ല. ഈ പോരായ്മകൾ പിന്നീട് പിറ്റ്സ് ഇന്ത്യാ ആക്റ്റിൽ നികത്തപ്പെട്ടു.
ഈസ്റ്റ്‌ ഇന്ത്യ കമ്പനിയുടെ പ്രവർത്തനം മെച്ചപ്പെടുത്തുന്നതിനും , അതിന്റെ മേൽ കൂടുതൽ നിയന്ത്രണത്തിനുമായി ബ്രിട്ടീഷ്‌ പാർലമെന്റ്‌ പാസാക്കിയ നിയമമാണ് 1773 - ലെ റഗുലേറ്റിംഗ് ആക്റ്റ്‌. കമ്പനിയുടെ നടത്തിപ്പിൽ ബ്രിട്ടീഷ്‌ പാർലമെന്റ്‌ ചെലുത്തിയ അധികാരനിയന്ത്രണത്തിന്റെ തുടക്കമായിരുന്നു ഈ ആക്റ്റ്‌.
രക്തസാക്ഷിയായി മരിക്കേണ്ടി വന്നില്ലെങ്കിലും കൽക്കദോനിയൻ ക്രിസ്തുശാസ്ത്ര പാരമ്പര്യത്തിനുവേണ്ടി അനുഭവിച്ച സഹനങ്ങൾ, 'വേദസാക്ഷി' എന്ന വിശേഷണം മാക്സിമസിനു നേടിക്കൊടുത്തു. ബൈസാന്തിയൻ പാരമ്പര്യത്തിലെ ദൈവാശാസ്ത്രജ്ഞന്മാരിൽ ഏറ്റവും പ്രധാനി എന്നു പോലും അദ്ദേഹം വിശേഷിപ്പിക്കപ്പെടാറുണ്ട്. എങ്കിലും മാക്സിമസിന്റെ പ്രാധാന്യത്തിനു പിന്നിൽ ചിന്തയുടെ മൗലികതയല്ല. ഒരിജനേയും, അലക്സാണ്ട്രിയായിലെ സിറിലിനേയും, അരയോപാഗസിലെ ദിയൊനുസ്യോസിനേയും പോലുള്ള പൂർവഗാമികളുടെ നിലപാടുകൾ പുനരവതരിപ്പിക്കുകയും സ്പഷ്ടീകരിക്കുകയും ചെയ്തുകൊണ്ടാണ്, ഓർത്തഡോക്സ് ആത്മീയതയുടെ പിൽക്കാലഗതിയെ അദ്ദേഹം മൗലികമായി സ്വാധീനിച്ചത്.
ഏഴാം നൂറ്റാണ്ടിലെ ഒരു ക്രൈസ്തവതാപസനും, ദൈവശാസ്ത്രജ്ഞനും, പണ്ഡിതനുമായിരുന്നു വേദസാക്ഷി മാക്സിമസ് . ദൈവശാസ്ത്രജ്ഞൻ മാക്സിമസ്, കോൺസ്റ്റാന്റിനോപ്പിളിലെ മാക്സിമസ് എന്നീ പേരുകളിലും അദ്ദേഹം പ്രസിദ്ധനാണ്. ആദ്യം സർക്കാർ ഉദ്യോഗസ്ഥനായിരുന്ന മാക്സിമസ്, ബൈസാന്തിയൻ ചക്രവർത്തി ഹെരാക്ലിയസിന്റെ മുഖ്യസചിവന്റെ ചുമതല വഹിച്ചു. എന്നാൽ രാജനീതിയിലെ ഈ പദവി ഉപേക്ഷിച്ച് ഒടുവിൽ അദ്ദേഹം സന്യാസം സ്വീകരിച്ചു. തുടർന്ന് കാർത്തേജിലെത്തിയ മാക്സിമസ് നവപ്ലേറ്റോണിക ചിന്തകന്മാരുടെ രചനകൾ പഠിക്കുകയും എഴുത്തുകാരനെന്ന നിലയിൽ പേരെടുക്കുകയും ചെയ്തു.
ക്രിസ്തുവിലെ ദൈവ, മനുഷ്യസ്വഭാവങ്ങളെ സംബന്ധിച്ച കൽക്കദോനിയ സൂനഹദോസിന്റെ തീരുമാനം അംഗീകരിക്കാതിരുന്ന ഏകസ്വഭാവവാദികളുമായി ഒത്തുതീർപ്പുണ്ടാക്കി ബൈസാന്തിയൻ സാമ്രാജ്യത്തിൽ മതപരമായ ഐക്യം സ്ഥാപിക്കാൻ ആഗ്രഹിച്ച ഭരണാധികാരികൾ, ദൈവ, മനുഷ്യസ്വഭാവങ്ങൾ ഉണ്ടെങ്കിലും ക്രിസ്തുവിൽ ഏകമനസ്സു മാത്രമേയുള്ളു എന്ന മദ്ധ്യപക്ഷനിലപാടിനെ പിന്തുണച്ചത് മാക്സിമസിന് അനിഷ്ടകരമായി. 'ഏകമനോവാദം' എന്നറിയപ്പെട്ട ഈ നിലപാടിന്റെ തീവ്രശത്രുവായി രംഗത്തെത്തിയ മാക്സിമസ്, യേശുവിൽ ദൈവമനസ്സും മനുഷ്യമനസ്സും ഉണ്ടെന്ന കൽക്കദോനിയൻ നിലപാട് ഉയർത്തിപ്പിടിച്ചു.
'കൽക്കദോനിയൻ' ക്രിസ്തുശാസ്ത്രത്തിൽ അടിയുറച്ചു നിന്നതിന്റെ പേരിൽ വിചാരണ ചെയ്യപ്പെട്ട അദ്ദേഹത്തിന്റെ നാവും വലം കയ്യും മുറിച്ചു മാറ്റി. തുടർന്നു കരിങ്കടൽ തീരത്തുള്ള കോൾക്കിസിലേക്കു നാടുകടത്തപ്പെട്ട അദ്ദേഹം അവിടെ പ്രവാസിയായിരിക്കെ, 82-ആമത്തെ വയസ്സിൽ മരിച്ചു. ഇപ്പോഴത്തെ ത്സഗേരി നഗരത്തിനടുത്തുള്ള മുരിസ് സിഖെയിലെ ഷെമാരം കോട്ടയിലായിരുന്നിരിക്കാം അദ്ദേഹം ബന്ധനസ്ഥനായിരുന്നത്.
പ്രേക്ഷകരെ ചിരിപ്പിക്കുകയാണ് അയ്ക്ബോണിന്റെ മുഖ്യഉദ്ദേശ്യം. ജീവിതത്തെക്കുറിച്ചുള്ള സമഗ്രമായ ദർശനമോ സന്ദേശമോ ഇല്ലെന്നുതന്നെ പറയാം. വിഭ്രമജനകമായ നാടകീയ സന്ദർഭങ്ങളെ വികസിപ്പിച്ചെടുക്കുന്ന പ്രഹസനങ്ങളാണു കൃതികളിൽ പലതും. ലണ്ടൻ നിവാസികൾ ബസുകളിലും കാറുകളിലും താമസമാക്കാൻ ഇടയാക്കുന്ന തരത്തിലുള്ള ഗതാഗതസ്തംഭനത്തെക്കുറിച്ചുള്ള ഹാസ്യഭാവനയാണു സ്റ്റാൻഡിങ് റൂം ഒൺലി എന്ന നാടകം. സുമുഖനായ ഒരു യുവാവു തന്റെ കാമുകിയുടെ വീടാണെന്നു തെറ്റിദ്ധരിച്ച് അവളുടെ ആദ്യകാമുകന്റെ വീട്ടിലേക്കു കയറിച്ചെല്ലുന്നതിനെത്തുടർന്നുണ്ടാകുന്ന ഹാസ്യോദ്ദീപകമായ രംഗങ്ങൾ റിലേറ്റിവ്ലി സ്പീക്കിങ് എന്ന നാടകത്തിൽ വിദഗ്ദ്ധമായി ചിത്രീകരിക്കുന്നു. ഹൗ ദി അദർ ഹാഫ് ലിവ്സ് എന്ന നാടകത്തിലാകട്ടെ, വ്യത്യസ്ത സ്വഭാവങ്ങളോടുകൂടിയ ഒരു ഉപരിമധ്യവർഗകുടുംബത്തെയും ഒരു അധോമധ്യവർഗകുടുംബത്തെയും ഒരേ സ്റ്റേജിൽ അവതരിപ്പിച്ച് അതിൽനിന്നു ഫലിതം സൃഷ്ടിക്കുകയാണ് ചെയ്യുന്നത്.
എന്നിവയാണ് അയ്ക്ബോണിന്റെ നാടകങ്ങളിൽ പ്രധാനം. തന്റെ സമകാലികരിൽ പലരെയുംപോലെ ഇദ്ദേഹവും അഭിനയത്തിലൂടെയാണ് നാടകകലയിൽ പരിശീലനം നേടിയത്. നർമബോധം, ഇതിവൃത്താവതരണത്തിലെ ചടുലത, സ്ഥലകാലൈക്യത്തെപ്പറ്റിയുള്ള മൗലികബോധം, കഥാപാത്രങ്ങളുടെ ക്രിയാനൈരന്തര്യം എന്നിവ ഇദ്ദേഹത്തിന്റെ നാടകങ്ങളുടെ സവിശേഷതകളാണ്.
ഹെയ്ലിബറിയിലും ഹാർട്ഫഡ്ഷയറിലെ ഇമ്പീരിയൽ സർവീസ് കോളജിലുമായിരുന്നു വിദ്യാഭ്യാസം. ഡോനാൾഫ് വോൾഫിറ്റ്സ് കമ്പനിയിലെ നാടകസംവിധായകൻ, സ്റ്റോക്-ഓൺ-ട്രെന്റിലെ വിക്റ്റോറിയാ തിയെറ്ററിന്റെ സ്ഥാപകാംഗം എന്നീ നിലകളിൽ കുറേക്കാലം പ്രവർത്തിച്ചു. 1964 മുതൽ 70 വരെ ലീഡ്സിൽ ബി.ബി.സി.യുടെ റേഡിയോ നാടകനിർമാതാവായിരുന്നു. പിന്നീട് സ്കാർബറോ തിയെറ്റർ ട്രസ്റ്റിന്റെ കലാസംവിധായകനായി.
1930 ഏപ്രിൽ 30 നാണ് ചിറ്റഗോങ് മുന്നേറ്റം എന്നറിയപ്പെ‌ടുന്ന ചിറ്റഗോങ് ആയുധപ്പുര ആക്രമണം നടന്നത്. അവിഭക്ത ഇന്ത്യയിലെ ചിറ്റഗോങ് പ്രവിശ്യയിലെ പോലീസിന്റെയും മറ്റ് അനുബന്ധ സേനകളുടെയും പ്രധാന ആയുധശാല സൂര്യസെന്നിന്റെ നേതൃത്ത്വത്തിലുള്ള ആയുധധാരികളായ വിപ്ലവകാരികൾ പിടിച്ചെടുത്തു. അവിടെ സ്വാതന്ത്ര്യം പ്രഖ്യാപിച്ചുകൊണ്ട് മാസ്റ്റർ ദായുടെ നേതൃത്വത്തിൽ പ്രാദേശിക വിപ്ലവ ഗവൺമെന്റ് രൂപീകരിച്ചതായി പ്രഖ്യാപിച്ച് പതാക ഉയർത്തി. എന്നാൽ, ദിവസങ്ങൾക്കുള്ളിൽ ബ്രിട്ടീഷുകാർ തിരിച്ചടിച്ചു.
ഭഗവാൻ പത്നീസമേതനായി കൈലാസത്തിൽ നൃത്തം ചെയ്യുന്നു . ആസമയത്ത് വിഷ്ണു, ബ്രഹ്മാദി ദേവകൾ വാദ്യങ്ങളുമായി അകമ്പടി സേവിക്കുന്നു. ഇതുകാണാൻ മുപ്പത്തിമുക്കോടി ദേവന്മാരും ആകാശത്തു വന്നിട്ടുണ്ടാവും എന്നാണ് വിശ്വാസം. ഈ ദിവസം രാവിലെ മുതൽ രാത്രി വരെ പൂജകൾ നടത്താറുണ്ട്. രാവിലെ നിര്മാല്യം, അഭിഷേകം,നിവേദ്യം, ഗണപതി ഹോമം, ഉഷഃപൂജ യോട് കൂടി നട അടയ്ക്കുന്നു. തുടർന്ന് വൈകിട്ട് നട തുറന്നു വിളക്ക്, അതിനുശേഷം പ്രധാന അഭിഷേകം ദീപാരാധനക്കു മുൻപായി നടത്തുന്നു. ഈ സമയത്തുള്ള അഭിഷേകത്തിന് പാൽ, ഇളംനീർ, എണ്ണ തുടങ്ങിയവ ഉപയോഗിക്കുന്നു. ഈ സമയം പ്രധാന വഴിപാടുകൾ ആയ ചുറ്റുവിളക്ക് , 9 തട്ടോടു കൂടിയ കരിങ്കല്ല് വിളക്കുകൾ തെളിയിക്കൽ. തുടർന്ന് ദീപാരാധന. അതിനു ശേഷം ശ്രീ ഭദ്രാ പാർവതി ദേവി പ്രീതിക്ക് തിടപള്ളിയിൽ മഹാ ഭഗവതി സേവ അർച്ചന നടക്കുന്നതാണ്.
വായ്പൂര് കളരി ശ്രീ മഹാശിവപാർവതി ക്ഷേത്രത്തിലെ താന്ത്രിക സ്ഥാനം വാഴപ്പള്ളി ശ്രീ മഹാദേവർക്ഷേത്രത്തിനു വടക്കു കിഴക്ക് ഭാഗത്തായി സ്ഥിതിചെയുന്ന ചീരയ്കാട്ടു മനയിൽ ഉള്ള നമ്പൂതിരിമാർക്ക് ആണ്. അവിടുത്തെ വാമനൻ നമ്പൂതിരി ആണ് മകര മാസത്തിലെ ഉത്രിട്ടാതി നാളിൽ ക്ഷേത്രമാക്കി മാറ്റി പുനപ്രതിഷ്ഠ നടത്തിയത്.
കേരളത്തിൽ കോട്ടയം ജില്ലയിലെ ചങ്ങനാശ്ശേരിയിൽ വാഴപ്പള്ളിയിൽ തിരുവെങ്കിടപുരം ക്ഷേത്രത്തിനു തെക്കുഭാഗത്തു സ്ഥിതിചെയ്യുന്ന അതിപുരാതനവും ചരിത്രപ്രസിദ്ധവുമായ ക്ഷേത്രമാണ് വാഴപ്പള്ളി വായ്പൂര് കളരി ശ്രീ മഹാശിവപാർവതി ക്ഷേത്രം. പരമാത്മാവായ "മഹാദേവനും" ആദിശക്തിയായ "പാർവതീദേവിയുമാണ്" പ്രധാന പ്രതിഷ്ഠ.
തെക്കുംകൂർ രാജാക്കന്മാരെ ആയോധന വിദ്യ അഭ്യസിപ്പിച്ച വായ്പൂര് കൈമളുടെ കളരി ആസ്ഥനാതാണ് ഈ ക്ഷേത്രം നിലകൊള്ളുന്നത്. ശ്രീ അദ്ധ്യാത്മരത്നം പി.കെ. ദിവാകരകൈമൾ കാലത്താണ് ഹിന്ദുക്ഷേത്രമാക്കി മാറ്റി പുനപ്രതിഷ്ഠ നടത്തിയത്.
മകര മാസത്തിലെ ഉത്രിട്ടാതി നാളിൽ ആണ് വായ്പൂര് കളരി ശ്രീ മഹാശിവപാർവതി ക്ഷേത്രത്തിലെ പ്രതിഷ്ഠദിനമഹോത്സവം.
പരസ്പരം ബന്ധമില്ലാത്ത ജനങ്ങൾ ഒരേ ഭാഷ നൂറ്റാണ്ടുകളോളം സംസാരിക്കുമ്പോൾ പല ഭാഷകൾ ഉദ്ഭവിക്കുക സാധാരണമാണ്. ഇങ്ങനെ ഭാഷകളുടെ ഉദ്ഭവം ഏതു പൂർവ ഭാഷാരൂപത്തിൽ നിന്നാണോ ആ ഭാഷയെ പുതുതായി ഉദ്ഭവിച്ച ഭാഷകളുടെ പ്രാഗ്രൂപം എന്നു പറയാം; പുതുതായി ഉണ്ടായ ഭാഷകൾ പൂർവഭാഷയുടെ പുത്രീഭാഷകൾ എന്നും. പുത്രീഭാഷകൾ തമ്മിലുള്ള ബന്ധം വ്യക്തമാക്കാൻ അവയെ സഹോദരീഭാഷകൾ എന്നും വിളിക്കാം. ഇന്ന് പ്രയോഗത്തിലിരിക്കുന്ന നാല് പ്രാഗ് ചരിത്ര ഭാഷാശാസ്ത്ര പദ്ധതികളിൽ പ്രഥമവും പ്രധാനവുമായത് താരതമ്യ ഭാഷാശാസ്ത്രമാണ്. ഭാഷാഭേദ ഭൂമിശാസ്ത്രം, ഭാഷാകാലഗണന, ആന്തരിക പുനർനിർമ്മാണം എന്നിവയാണ് മറ്റു പദ്ധതികൾ. ഭാഷകളെ താരതമ്യപഠന വിധേയമാക്കുമ്പോൾ പല ചരിത്രവസ്തുതകളും വെളിച്ചത്തു വരുന്നു. ഭാഷാശാസ്ത്രത്തിന്റെ വളർച്ചയോടുകൂടി താരതമ്യപഠനം ശാസ്ത്രീയമായിത്തീർന്നിട്ടുണ്ട്. ജൈവബന്ധം കണ്ടുപിടിക്കുക, ജൈവബന്ധമുള്ള ഭാഷകളുടെ പ്രാഗ്രൂപത്തിന്റെ പുനർനിർമ്മാണം നടത്തുക, ജൈവബന്ധത്തിന്റെ ഏറ്റക്കുറച്ചിലുകൾ കണ്ടുപിടിക്കുക ആദിയായ പ്രക്രിയകളാണ് താരതമ്യപഠനത്തിൽ വിശദീകരിക്കപ്പെടുന്നത്.
ഭാഷകളുടെ ഉദ്ഭവ-വികാസ-പരിണാമങ്ങളെ ആസ്പദമാക്കി വർഗീകരണവും പരസ്പരബന്ധവും നിർണയിക്കുന്ന ഭാഷാശാസ്ത്രപഠനം. 19-ാം ശ.-ത്തിന്റെ ഉത്തരാർധത്തിലാണ് താരതമ്യപഠനം വളർച്ച പ്രാപിക്കാൻ തുടങ്ങിയത്. പ്രാചീന വൈയാകരണന്മാർ ഓരോ ഭാഷയേയും പ്രത്യേകം പ്രത്യേകം വിശകലനം ചെയ്തിരുന്നു. യൂറോപ്യൻ ഭാഷാഗവേഷകരുടെ പരിശ്രമഫലമായിട്ടാണ് താരതമ്യ ഭാഷാശാസ്ത്രപഠനം ആരംഭിച്ചത്. 20-ാം ശ.-ത്തിൽ വ്യാകരണത്തിൽ നിന്നും ഭാഷാപഠനത്തിൽ നിന്നും വ്യത്യസ്തമായി ഭാഷാശാസ്ത്രം എന്ന ഭാഷാപഗ്രഥന രീതി ഉണ്ടായി. ഭാഷാപഠനം താരതമ്യ പഠനത്തിലും ഭാഷാചരിത്രത്തിലും പ്രത്യേകം ശ്രദ്ധ കേന്ദ്രീകരിച്ചു.
ഒരു ഭാഷയിൽ വിവിധ കാലഘട്ടങ്ങളിലായി പല പരിണാമങ്ങൾ ഉണ്ടാകുന്നു. വിവിധ കാലയളവിലെ ലിഖിതങ്ങൾ പഠന വിധേയമാക്കുമ്പോൾ ഭാഷാപരിണാമ ചരിത്രത്തിന്റെ ഏകദേശരൂപം മനസ്സിലാക്കാൻ കഴിയും. വ്യത്യസ്ത മാനദണ്ഡങ്ങളെ ആസ്പദമാക്കി പഠനം നടത്തിയാൽ ഓരോ ഭാഷയ്ക്കും എപ്രകാരം അനവധി ഭേദങ്ങൾ ഉണ്ടാകുന്നുവെന്നും ഒരു ഭാഷയുടെ തന്നെ വ്യത്യസ്ത കാലയളവുകളിലെ ലിഖിതങ്ങൾ താരതമ്യപഠന വിധേയമാക്കുമ്പോൾ കാലം എപ്രകാരം ഭാഷയിൽ ഭേദഗതികൾ സൃഷ്ടിക്കുന്നുവെന്നും വ്യക്തമാകുന്നു. കാലാന്തരത്തിൽ ഭാഷയിൽ സംഭവിക്കുന്ന പരിണാമങ്ങൾ ഭാഷാ പരിണാമ ശാസ്ത്രത്തിൽ പഠനവിധേയമാക്കുന്നു.
താരതമ്യപഠനത്തിൽ സജാതീയ പദങ്ങളാണ് അടിസ്ഥാന ഘടകം. അതിനാൽ പരകീയ പദങ്ങളും സാന്ദർഭിക പദങ്ങളും ഒഴിവാക്കുന്നു. പരകീയ പദങ്ങളുടെ ആധിക്യം ഭാഷകളുടെ ജൈവബന്ധത്തിൽ സംശയത്തിനിടനല്കാമെന്നതിനാൽ താരതമ്യപഠനത്തിൽ സജാതീയ പദങ്ങൾക്കു പുറമേ ഭാഷകളുടെ വ്യാകരണതലവും പഠനവിധേയമാക്കുന്നു. ഒരു ഭാഷയുടെ വ്യാകരണം മറ്റൊരു ഭാഷയുടെ സ്വാധീനത്താൽ പരിണാമപ്പെടുന്നതല്ല. സംസ്കൃതത്തിലും മലയാളത്തിലും പൊതുവായി കാണുന്ന പദങ്ങളുടെ അടിസ്ഥാനത്തിൽ ഇവയുടെ ജൈവബന്ധം സംശയിക്കപ്പെട്ടെങ്കിലും വ്യാകരണതല പരിശോധനയിൽ ഈ ധാരണ തിരുത്തിയെഴുതപ്പെട്ടു.
ഭാഷയുടെ അപഗ്രഥനത്തിനുശേഷമാണ് ഭാഷാശാസ്ത്ര പഠനവും ഭാഷാപരിണാമപഠനവും നടത്തേണ്ടത്. താരതമ്യപഠനം നടത്താനുദ്ദേശിക്കുന്ന ഭാഷ പ്രത്യേക തലങ്ങളായി അപഗ്രഥിക്കുകയും അതിനുശേഷം ഓരോ തലത്തെയും അതതിന്റെ പില്ക്കാലതലവുമായി താരതമ്യപ്പെടുത്തുകയും ചെയ്യുമ്പോൾ ഭാഷാ പരിണാമങ്ങൾ ശ്രദ്ധയിൽപ്പെടുന്നു. മൂലശബ്ദങ്ങൾ, വ്യാകരണങ്ങൾ, സന്ധി, അർഥം, പദം എന്നീ തലങ്ങളിലാണ് താരതമ്യപഠനം നടത്തുന്നത്. ഈ തലങ്ങളെല്ലാം ഒരുപോലെ പ്രാധാന്യമുള്ളതാണെങ്കിലും ആദ്യത്തെ മൂന്ന്തലങ്ങൾ ആന്തരികവും മറ്റു രണ്ടെണ്ണം ബാഹ്യവുമാണ്.
ഏതു ഭാഷയെയും താരതമ്യപഠനത്തിനു വിധേയമാക്കാം. ജൈവബന്ധം സംശയാസ്പദമാണെങ്കിൽ താരതമ്യപഠനത്തിൽ ഇത് വ്യക്തമാക്കപ്പെടുന്നു. മറിച്ച് ജൈവബന്ധമുള്ള ഭാഷകളെ സംബന്ധിച്ചിടത്തോളം പ്രാഗ്രൂപം, ഭാഷകൾ തമ്മിലുള്ള പരസ്പര ജൈവബന്ധം എന്നിവ മനസ്സിലാക്കാം. പഠനവിധേയമാക്കുന്ന ഭാഷകളിലെ അർഥ-രൂപ സാമ്യമുള്ള പദങ്ങൾ ആദ്യം കണ്ടുപിടിക്കുന്നു. ഭാഷകൾ പരിണാമ വിധേയമായതിനാൽ, ഒരേ പദങ്ങൾക്ക് അർഥ-രൂപ സാമ്യം ഭാഗികമായാലും മതി. അർഥത്തിലും രൂപത്തിലും സാമ്യമുള്ള പദങ്ങൾ മൂന്ന് തരത്തിലുണ്ടാകാം.
അർഥ-രൂപ സാമ്യമുള്ള പദങ്ങളും വ്യാകരണവുമാണ് ജൈവ ബന്ധം തീരുമാനിക്കാനുള്ള മുഖ്യ ഉപാധികൾ. ജൈവബന്ധം മനസ്സിലാക്കിക്കഴിഞ്ഞാൽ പരകീയ പദങ്ങളെ അനുകൂലന പ്രക്രിയകളിലൂടെ വേർതിരിക്കുന്നു. അതിനുശേഷം സജാതീയ പദസഞ്ചയങ്ങളുടെ പുനർനിർമ്മാണം തുടങ്ങുന്നു. സജാതീയ പദസമൂഹത്തിൽ നിന്ന് ശബ്ദാനുകൂലനം തയ്യാറാക്കണം. ഉദാഹരണമായി തമിഴ്, മലയാളം, കന്നഡ എന്നീ ഭാഷകളിലെ സജാതീയ പദങ്ങളിൽ ചിലത് പരിശോധിക്കാം.
സജാതീയ പദങ്ങൾ. ഒരു ഭാഷയിൽ നിന്ന് മറ്റൊരു ഭാഷ ഉദ്ഭവിക്കുമ്പോൾ പ്രാഗ്രൂപത്തിന്റെ പല സ്വഭാവങ്ങളും പുത്രീഭാഷയിൽ അവശേഷിക്കുന്നു.
ഇലയും കിഴങ്ങും ഭക്ഷണത്തിനായി ഉപയോഗിക്കുന്ന ഒരു പച്ചക്കറി വിളയാണ് ബീറ്റ്റൂട്ട്. . ടേബിൾ ബീറ്റ് , ഗാർഡൻ ബീറ്റ് , റെഡ് അഥവാ ഗോൾഡൻ ബീറ്റ് എന്നീ പേരുകളിൽ ഇതറിയപ്പെടുന്നു. ബ്രിട്ടീഷ് കടൽത്തീരങ്ങളിലാണിത് ജന്മമെടുത്തത് 6 മുതൽ 10 ശതമാനം വരെയാണ് ഇതിൽ സുക്രോസ് എന്ന പഞ്ചസാരയുടെ അളവ്. ബീറ്റ്റൂട്ടിന്റെ ചുവപ്പുനിറത്തിന് കാരണം ബെറ്റാലെയ്ൻ എന്ന വർണ്ണകമാണ്. 4000 വർഷം മുമ്പു തന്നെ ബീറ്റ്റൂട്ട് കൃഷി ചെയ്തിരുന്നു. പുരാതന റോമക്കാർ ഇതിനെയൊരു പ്രധാന ഭക്ഷണമായി ഉപയോഗിച്ചിരുന്നു. 19 ആം നൂറ്റാണ്ടിൽ ബീറ്റ് റൂട്ടിൽ നിന്നും സുക്രോസ് വേർതിരിക്കാമെന്നുള്ള കണ്ടുപിടിത്തം വ്യാവസായികമായി ഇതിനെയൊരു പ്രാധാന്യമുള്ള വിളയാക്കി മാറ്റി. പലവിധ ഔഷധഗുണങ്ങളുമുള്ള ഒരു സസ്യമാണ് ബീറ്റ് റൂട്ട്.തണുപ്പുരാജ്യങ്ങളിൽ പഞ്ചസാരയുടെ ഉറവിടമാണ് ബീറ്റ്റൂട്ട്. റഷ്യയാണ് ബീറ്റ്റൂട്ട് ഉത്പാദനത്തിൽ മുന്നിട്ടുനിൽക്കുന്നത്. മുഖ്യമായും ഇതിന്റെ തായ്‌വേരിലാണ് ഭക്ഷണം സംഭരിച്ചിരിക്കുന്നത്.
മഗ്നീഷ്യം, സോഡിയം, പൊട്ടാസ്യം, ജീവകം സി, ബീറ്റെയ്ൻ എന്നിവയുടെ നല്ല ഉറവിടമാണിത്. ശരീരത്തിൽ വച്ച് ബീറ്റാനിന് ശിഥിലീകരണം സംഭവിക്കാത്തതിനാൽ ഉയർന്ന അളവിൽ അത് മൂത്രത്തിലൂടെ വിസർജ്ജിക്കപ്പെടുന്നതിനാൽ ബീറ്റ്റൂട്ട് ഉപഭോഗത്തിനുശേഷം മൂത്രം രക്തം കലർന്ന നിറത്തിലാകും. ഇത് സന്ദേഹമുണ്ടാക്കാമെങ്കിലും അല്പസമയത്തിനുശേഷം നിറവ്യത്യാസം ഇല്ലാതാകുന്നു. ഇതിലെ ബീറ്റാനിൻ കരളിൽ പലവിധകാരണങ്ങളാൽ കൊഴുപ്പ് അടിയുന്നത് തടയുന്നു. ഇതിലെ ഉയർന്ന നൈട്രേറ്റുകൾ രക്തസമ്മർദ്ദം കുറയ്ക്കുന്നതായി പഠനങ്ങൾ തെളിയിക്കുന്നു. 500 മി.ലി.ബീറ്റ്റൂട്ട് കഴിച്ചാൽ ഒരു മണിക്കൂറിനകം രക്തസമ്മർദ്ദം കുറയുന്നു.ചിലയിനം ആന്റിഓക്സിഡന്റുകളും ഇതിലുണ്ട്. ബീറ്റാനിൻ ചുവന്ന ഭക്ഷ്യവർണ്ണവസ്തുവുണ്ടാക്കാൻ ഉപയോഗിക്കുന്നു. വൈനുണ്ടാക്കാനും ബീറ്റ്റൂട്ട് ഉപയോഗിക്കാം.
ചുവന്ന ഗോളാകൃതിയുള്ള കിഴങ്ങും തളിരിലകളും ഭക്ഷ്യയോഗ്യമാണ്. ബീറ്റ്റൂട്ട് ജ്യൂസ് ഔഷധഗുണം കാണിക്കുന്നു. കാരറ്റ്, വെള്ളരിക്ക എന്നിവയോടുചേർത്ത് സലാഡ് നിർമ്മിക്കാൻ ഉപയോഗിക്കുന്നു. എന്ന പേരിൽ യൂറോപ്പിൽ സൂപ്പ് ഉണ്ടാക്കാൻ ഉപയോഗിക്കുന്നു. മിക്ക പച്ചക്കറിവിഭവങ്ങളിലും ഇതുപയോഗിക്കുന്നു.
പായ്യത്തുമലയിൽ താമസിച്ചു വന്നിരുന്ന ഒരു മാപ്പിളയായിരുന്നു ആലി. ആലിയുടെ ഭാര്യയ്ക്ക് പേറ്റുനോവു തുടങ്ങിയപ്പോൾ ഒരു വയറ്റാട്ടിയെ അന്വേഷിച്ചിറങ്ങിയതാണ് ആലി. മലയടിവാരത്തിൽ വെച്ച് സുന്ദരിയായ യുവതി താൻ വയറ്റാട്ടിയാണെന്നും പറഞ്ഞ് ആലിയോടൊപ്പം കൂടുന്നു. ഭാര്യയുടെ പേറ്റ് നോവിൽ വേദനിച്ച ഹൃദയവുമായിരിക്കുന്ന ആലി മറ്റൊന്നും കരുതാതെ യുവതിയുമായി വീട്ടിലെത്തി, യുവതി വീടിനകത്തു കയറി. ഏറെ സമയമായിട്ടും ഭാര്യയുടെ അടങ്ങാത്ത നിലവിളിയല്ലാതെ മറ്റൊന്നും കേട്ടില്ല. അല്പസമയ ശേഷം നിലവിളിയും ശമിച്ചും. വാതിൽ പടിയോരത്ത് രക്തം ഒലിച്ചിറങ്ങുന്നതു കണ്ട് ആലി ഭയന്നു. അയാൾ വാതിൽ ചവിട്ടിപ്പൊളിച്ച് അകത്തു കയറി. അവിടെ കണ്ട കാഴ്ച ഭയാനകമായിരുന്നു. ചോരയിൽ കുളിച്ച് വയർപിളർന്ന് കിടക്കുന്ന ഭാര്യയുടെ ചോര കുടിക്കുന്ന ഭീകരരൂപമാണ് ആലി മുന്നിൽ കണ്ടത്.
വടക്കേ മലബാറിലെ കാവുകളിൽ അരങ്ങേറുന്ന ഒരു തെയ്യമാണ് കരിഞ്ചാമുണ്ഡി തെയ്യം. കരിഞ്ചാമുണ്ഡി ഒരു യക്ഷിതെയ്യം ആണ് എന്ന വിശ്വാസം നിലവിലുണ്ട്. കാട്ടുമൂർത്തി ആയിട്ടാണ് ഈ ദേവതയെ ആരാധിക്കുന്നത്. മുസ്ലീം മതസ്ഥനായ ആലി എന്ന വ്യക്തിയുമായി ഈ തെയ്യത്തിന്റെ പുരാവൃത്തം ബന്ധപ്പെട്ടു കിടക്കന്നു. പൊതുവേ ഏകദൈവ വിശ്വാസികളാണ് മുസ്ലീം മതവിശ്വാസികൾ, എങ്കിലും വടക്കേ മലബാറിലെ തെയ്യം എന്നാ ആരാധനാ രീതിയുമായി പണ്ടുമുതലേ ഇവർ സഹകരിച്ചു വന്നിരുന്നു എന്നതിനുള്ള തെളിവാണ് ഈ തെയ്യത്തിന്റെ പുരാവൃത്തം നൽകുന്നത്. ഇതു കൂടാതെ, ഗ്രാമ്യമായ ഒട്ടുമിക്ക തെയ്യങ്ങളുടെ നടത്തിപ്പിൽ പോലും മുസ്ലീം മതസ്ഥരുടെ സജീവ സാന്നിധ്യം കണ്ടുവരുന്നു.
ഈ തെയ്യം നടുകുനിച്ച് ആടുന്നത് കാണാം. പണ്ട് ഒരിക്കൽ ഒരു മുസ്ലീംവ്യാപാരിയുടെ ഗർഭിണിയായ ഭാര്യയുടെ ഉദരം പിളർന്നു കുഞ്ഞിനെ കരിഞ്ചാമുണ്ഡി ഭക്ഷിക്കുകയും , പ്രസ്തുത മാപ്പിള ചാമുണ്ഡിയുടെ നടുവിന് ചവിട്ടി എന്നും ഐതിഹ്യം ഉണ്ട്. പക്ഷെ ഈ ഐതിഹ്യം തോറ്റം പാട്ടിൽ പരാമർശിക്കുന്നില്ല.
എസ്.ഏ.എഫ്. ഗെയിംസ് വില്ലേജിന്റെ എതിർവശത്തായി ചെന്നൈ മെട്രോ റയിലിന്റെ നിർമ്മാണ പ്രവർത്തനങ്ങൾ നടന്നു വരുന്നു. 1960 കാലഘട്ടത്തിൽ നിറയെ മാന്തോപ്പുകളുണ്ടായിരുന്ന അരുമ്പാക്കം പ്രദേശത്ത് സമീപ പ്രദേശങ്ങളെ അപേക്ഷിച്ച് ഭൂഗർഭ ജലം നല്ല രീതിയിൽ ലഭ്യമാണ്. താഴ്ന്ന പ്രദേശമായതിനാൽ മഴക്കാലത്ത് വെള്ളപ്പൊക്കം പതിവായിരുന്നെങ്കിലും, 1990-നു ശേഷം സ്റ്റോം വാട്ടർ ഡ്രെയിനേജ് സിസ്റ്റം നടപ്പിലാക്കിയതിനു ശേഷം സ്ഥിതി മെച്ചപ്പെട്ടിട്ടുണ്ട്.
ഡി.ജി. വൈഷ്ണവ് കോളേജ്, സ്പീഡ് മെഡിക്കൽ സെന്റർ ആന്റ് ഹോസ്പിറ്റൽ, ഡാനിയൽ തോമസ് സ്‌കൂൾ, കോല പെരുമാൾ സ്‌കൂൾ, ഫോർഡ് ഷോറൂം എന്നിവയാണ് അരുമ്പാക്കത്തെ പ്രധാന സ്ഥാപനങ്ങൾ. ഗോൾഡ് സ്‌പോട്ട് എന്ന ശീതളപാനീയ നിർമ്മാണ കമ്പനിയുടെ വലിയൊരു ബോട്ടിലിംഗ് യൂണിറ്റ് ഉണ്ടായിരുന്നത് ഇന്ന് ഒരു കാർ വിൽപ്പന കേന്ദ്രമായി മാറിക്കഴിഞ്ഞു.
തമിഴ്‌നാട് മലിനീകരണ നിയന്ത്രണ ബോർഡിന്റെ ആസ്ഥാനവും, സംസ്ഥാന തിരഞ്ഞെടുപ്പ് കമ്മീഷന്റെ പ്രധാന കാര്യാലയവും ഈയിടെ അരുമ്പാക്കത്ത് സ്ഥാപിതമായിട്ടുണ്ട്. കോയമ്പേട് ബസ് ടെർമിനസിന്റെ നേരെ എതിർവശത്തുള്ള ഭംഗിയുള്ള പാർക്ക് അരുമ്പാക്കത്തിന്റെ പരിധിക്കുള്ളിലാണ് വരുന്നത്.
കോയമ്പേട്, അമിഞ്ചിക്കരൈ, അണ്ണാനഗർ തുടങ്ങിയ തിരക്കു പിടിച്ച നഗരപ്രാന്ത പ്രദേശങ്ങളുടെ മധ്യേയാണ് അരുമ്പാക്കം സ്ഥിതിചെയ്യുന്നത്. 5 നൂറ്റാണ്ടോളം പഴക്കമുള്ള ഒരു പെരുമാൾ കോവിലും ഇവിടെയുണ്ട്.
2011 ഓണാഘോഷത്തോടനുബന്ധിച്ച് ചെന്നൈ വനിതാസമാജം രണ്ടു ദിവസങ്ങളിലായി സംഘടിപ്പിച്ച ഓണാഘോഷ പരിപാടികളിലൊന്ന് അരുമ്പാക്കത്ത് വച്ചാണ് നടന്നത്.
സ്ഥലത്തിനും ഭൂമിക്കും വേണ്ടിയുള്ള വിവിധ ഐടി കമ്പനികളുടെയും ഡവലപ്പർമാരുടെയും അഭ്യർത്ഥനകൾ കണക്കിലെടുത്ത് ഇൻഫോപാർക്ക് കൊച്ചി ഇൻഫോപാർക്ക് രണ്ടാം ഘട്ടത്തിൽ അതിന്റെ പ്രവർത്തനങ്ങൾ വിപുലീകരിക്കുന്നു. കേരള മുഖ്യമന്ത്രി 2017 ജനുവരി 22 ന് ഉദ്ഘാടനം ചെയ്ത ജ്യോതിർമയ കെട്ടിടം ഒന്നാം ഘട്ട കാമ്പസിൽ നിന്ന് 1.6 കിലോമീറ്റർ അകലെയാണ് കടമ്പ്രയാർ നദിയുടെ വശത്ത്. സെസ്, നോൺ-സെസ് തരത്തിലുള്ള വികസനവും സാമൂഹിക അടിസ്ഥാന സൗകര്യങ്ങളുമുള്ള കേരളത്തിന്റെ ഐടി ചരിത്രത്തിലെ ഒരു നാഴികക്കല്ലായി പുതിയ പാർക്ക് വിഭാവനം ചെയ്യുന്നു. എറണാകുളം ജില്ലയിലെ കുന്നത്തുനാട് താലൂക്കിലെ അയൽരാജ്യമായ കുന്നത്തുനാട്- പുത്തൻകുരിശ് ഗ്രാമങ്ങളിൽ 160 ഏക്കറിലാണ് പുതിയ പാർക്ക് സ്ഥിതി ചെയ്യുന്നത്. ഇൻഫോപാർക്ക് രണ്ടാം ഘട്ടത്തിലെ 98 ഏക്കറിന് കേന്ദ്ര വാണിജ്യ മന്ത്രാലയത്തിന്റെ ബോർഡ് ഓഫ് അപ്രൂവലുകൾ സെസ് പദവി നൽകി.
രണ്ടാം ഘട്ടത്തിനായുള്ള ഒരു മാസ്റ്റർ പ്ലാൻ, സെസ്, നോൺ-സെസ് ക്ലസ്റ്ററുകൾ, ബിപിഒ കോംപ്ലക്സുകൾ, സബ്സ്റ്റേഷൻ ഉൾപ്പെടെയുള്ള യൂട്ടിലിറ്റി സേവനങ്ങൾ, ജല ശുദ്ധീകരണ പ്ലാന്റ്, മലിനജല ശുദ്ധീകരണ പ്ലാന്റ്, റോഡ് ശൃംഖല മുതലായവയിലെ ചെലവ് കുറഞ്ഞ സോഫ്റ്റ്‌വെയർ ഡെവലപ്മെൻറ് ബ്ലോക്കുകൾക്കായി അടിസ്ഥാന സൗകര്യ വികസനം വിഭാവനം ചെയ്യുന്നു. ഉയർന്ന ഊർജ്ജ സംരക്ഷണ നടപടികളും കുറഞ്ഞ കാർബൺ ഉദ്‌വമനവും ഉള്ള പരിസ്ഥിതി സൗഹൃദ ഹരിത പാർക്കായിട്ടാണ് പാർക്ക് രൂപകൽപ്പന ചെയ്യുന്നത്. നിലവിലുള്ള ആവാസവ്യവസ്ഥ ഏറ്റവും ഉയർന്ന തലത്തിലേക്ക് നിലനിർത്തും. ഐടിക്ക് വേണ്ടിയുള്ള ബിൽറ്റ്-അപ്പ് സ്ഥലത്തിന് പുറമെ, കൊച്ചിയിൽ ആദ്യമായി ഒരു വലിയ ബിസിനസ് കൺവെൻഷൻ സെന്റർ, ബജറ്റ് ഹോട്ടലുകൾ, ഷോപ്പിംഗ് കോംപ്ലക്സുകൾ, വാണിജ്യ കേന്ദ്രങ്ങൾ, വിനോദം, വിനോദ കേന്ദ്രങ്ങൾ എന്നിവ പാർക്കിൽ ഉണ്ടാകും.
ഇൻഫോപാർക്കിന്റെ ഉടമസ്ഥതയിലുള്ള ഇൻഫ്രാസ്ട്രക്ചറിന് പുറമേ , സഹ-ഡവലപ്പർമാരായ ലീല സോഫ്റ്റ്, എൽ ആൻഡ് ടി ടെക്പാർക്ക്, ബ്രിഗേഡ് എന്റർപ്രൈസസ് എന്നിവരുടെ സമാന്തര സംഭവവികാസങ്ങളും കാമ്പസിൽ രൂപം കൊള്ളുന്നു. അങ്ങനെ ഐടി കമ്പനികൾക്ക് അവരുടെ ആവശ്യത്തിനും ബജറ്റിനും അനുയോജ്യമായ ഓഫീസ് സ്പേസ് സൊല്യൂഷനുകൾ വാഗ്ദാനം ചെയ്യുന്നു. വിപ്രോ, ടി‌സി‌എസ്, ഐ‌ബി‌എസ് സോഫ്റ്റ്വെയർ എന്നിവയുടെ പ്രധാന സ്വകാര്യ ഐടി കാമ്പസുകളും പുരോഗമിക്കുന്നു. ഇൻ‌ഫോപാർക്ക് കൊച്ചി ഘട്ടം - 1 പൂർണ്ണമായും വികസിപ്പിക്കുമ്പോൾ 5 ദശലക്ഷം ചതുരശ്ര അടി വിസ്തീർണ്ണമുള്ള സൂപ്പർ ബിൽറ്റ്-അപ്പ് ഏരിയ പൂർത്തിയാകും. ഫുഡ് കോർട്ടുകൾ, ബാങ്കിംഗ് കൗണ്ടറുകൾ, എടിഎം, ഷോപ്പിംഗ് ആർക്കേഡ് തുടങ്ങിയ സൗകര്യങ്ങൾ കാമ്പസിൽ ഉൾപ്പെടുന്നു.
ഇൻഫോപാർക്കിൽ നിന്നുള്ള ഐടി കയറ്റുമതി 2014-15ൽ ശക്തമായ വളർച്ച രേഖപ്പെടുത്തി. മുൻ വർഷത്തെ അപേക്ഷിച്ച് വരുമാനം 35 ശതമാനം ഉയർന്ന് 3,150 കോടി രൂപയായി. ഇത് സംസ്ഥാനത്തിന്റെ മൊത്തം ഐടി കയറ്റുമതിയുടെ മൂന്നിലൊന്നിൽ കൂടുതലാണ്. ഇൻ‌ഫോപാർക്ക് ലോകമെമ്പാടുമുള്ള വലിയ എം‌എൻ‌സികളെ ആകർഷിക്കാൻ തുടങ്ങിയ ഉടൻ തന്നെ ഒരു വലിയ റിയൽ‌ എസ്റ്റേറ്റ് കുതിച്ചുചാട്ടം ആരംഭിച്ചു. കൊച്ചിയിലെ ഭൂപ്രകൃതിയും ജീവിതശൈലിയും ഇൻഫോപാർക്ക് മാറ്റി, പ്രത്യേകിച്ച് കാക്കനാട് പ്രദേശം. ഒരു പുതിയ സംസ്കാരം രൂപപ്പെട്ടു, കൂടുതൽ കൂടുതൽ വാണിജ്യ, വാസയോഗ്യമായ സംരംഭങ്ങൾ ഉയരാൻ തുടങ്ങി, ഇത് കൊച്ചി നഗരത്തിന്റെ പരിധി കൂടുതൽ വടക്കേ അറ്റത്തേക്ക് വ്യാപിപ്പിച്ചു.
ഇൻഫോപാർക്കും അതിന്റെ സഹ-ഡവലപ്പർമാരും ചേർന്ന് 8 ദശലക്ഷം ചതുരശ്ര അടി സൃഷ്ടിക്കുമെന്ന് പ്രതീക്ഷിക്കുന്നു. ഐടി / ഐടിഇഎസ് / ബിപിഒ, അനുബന്ധ അടിസ്ഥാന സൗകര്യങ്ങൾ, വാണിജ്യ സാമൂഹിക, അടിസ്ഥാന സൗകര്യങ്ങൾ എന്നിവ. ഇൻഫോപാർക്ക് വികസിപ്പിക്കുന്ന അടിസ്ഥാന സൗകര്യങ്ങളിൽ 220 കെവി ഗ്യാസ് ഇൻസുലേറ്റഡ് സബ്സ്റ്റേഷൻ ഉൾപ്പെടുന്നു, വിതരണ സൗകര്യങ്ങൾ, ആക്സസ്, ആന്തരിക റോഡുകൾ, വെള്ളം കെട്ടിക്കിടക്കാതിരിക്കുവാനുള്ള സൗകര്യങ്ങൾ, കേബിൾകിടങ്ങുകൾ,ജലശുദ്ധീകരണം, വിതരണം, ഡാറ്റ കണക്റ്റിവിറ്റി തുടങ്ങിയവ. ന്യൂയോർക്ക് ആസ്ഥാനമായുള്ള ആർക്കിടെക്ചറൽ കൺസൾട്ടന്റ് കാനൻ ഡിസൈൻ രൂപകൽപ്പന ചെയ്തതാണ് പാർക്കിന്റെ മാസ്റ്റർ പ്ലാൻ.
കൊച്ചി ഇൻഫോപാർക്ക് ഒരു പ്രമുഖ വിദ്യാഭ്യാസ ഗവേഷണ സ്ഥാപനങ്ങളിലൊന്നാണ്. ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് കോഴിക്കോട് ഇൻഫോപാർക്കിലെ അതുല്യ കെട്ടിടത്തിൽ ആദ്യത്തെ ഉപഗ്രഹ ക്യാമ്പസ് സ്ഥാപിച്ചു. കൊച്ചിയിലെ ജെയിൻ യൂണിവേഴ്സിറ്റി 2019 ൽ ആരംഭിച്ചു സാറ്റലൈറ്റ് ക്യാമ്പസ് തുടക്കത്തിൽ ഒരു വർഷത്തെ റെസിഡൻഷ്യൽ എക്സിക്യൂട്ടീവ് എം‌ബി‌എ പ്രോഗ്രാമും രണ്ട് ഹ്രസ്വ, ദീർഘകാല മാനേജ്മെന്റ് വികസന പരിപാടികൾക്ക് പുറമേ രണ്ട് വർഷത്തെ പാർട്ട് ടൈം പ്രോഗ്രാമുകളും വാഗ്ദാനം ചെയ്യുന്നു. ഇൻഫോപാർക്കിനുള്ളിലെ മുഴുവൻ കാമ്പസിനും കേരള സർക്കാർ അഞ്ച് ഏക്കർ സ്ഥലം വാഗ്ദാനം ചെയ്തു.
മൂന്ന് ബഹുരാഷ്ട്ര കമ്പനികൾ ഇതിനകം 2,500 കോടി രൂപ, ഇൻഫോപാർക്ക് കൊച്ചിയുടെ 8 ദശലക്ഷം ചതുരശ്ര അടി രണ്ടാം ഘട്ടത്തിൽ താൽപര്യം പ്രകടിപ്പിച്ചു. 80,000 സോഫ്റ്റ്വെയർ തൊഴിലവസരങ്ങൾ സൃഷ്ടിക്കുന്ന രണ്ടാം ഘട്ടം എട്ട് വർഷത്തിനുള്ളിൽ പൂർത്തിയാകുമെന്ന് പ്രതീക്ഷിക്കുന്നു. അടിസ്ഥാന സൗകര്യവികസനം ഘട്ടംഘട്ടമായി ഏറ്റെടുക്കുകയും 2011 ഓടെ പൂർത്തീകരിക്കുകയും ചെയ്യും. 5 ലക്ഷം ചതുരശ്രയടി വിസ്തീർണമുള്ള ആദ്യത്തെ ഐടി കെട്ടിടത്തിന്റെ നിർമ്മാണം. ആരംഭിക്കുകയും 2012 ഡിസംബറോടെ പൂർത്തീകരിക്കുകയും ചെയ്യും. പൂർ‌ത്തിയാകുമ്പോൾ‌, ഈ പുതിയ കാമ്പസിൽ‌ 80,000 തൊഴിലവസരങ്ങൾ‌ സൃഷ്ടിക്കുമെന്ന് പ്രതീക്ഷിക്കുന്നു.
തൃശൂർ ജില്ലയിലെ മുകുന്ദപുരം താലൂക്കിലെ കൊരട്ടിയിൽ സ്ഥിതിചെയ്യുന്ന ഇൻഫോപാർക്ക് തൃശൂർ സ്പോക് ക്യാമ്പസ് മാതൃകയിൽ ആദ്യമായി നിർമ്മിച്ച ക്യാമ്പസാണ്. സംസ്ഥാനത്തെ രണ്ട് പ്രധാന നഗരങ്ങളായ കൊച്ചി, തൃശ്ശൂർ എന്നിവയ്ക്കിടയിൽ സ്ഥിതി ചെയ്യുന്ന ക്യാമ്പസ് തന്ത്രപരമായി സംസ്ഥാനത്തിന്റെ ഐടി ഭൂപടത്തിൽ സ്ഥാപിച്ചിരിക്കുന്നു. കൊച്ചി അന്താരാഷ്ട്ര വിമാനത്താവളത്തിൽ നിന്ന് 20 മിനിറ്റ് യാത്ര ചെയ്താൽ പാർക്കിന് എല്ലാ സ്ഥലങ്ങൾക്കും നല്ല സാമീപ്യമുണ്ട്, കൂടാതെ ഗതാഗതം, റോഡ്, റെയിൽ, വായു എന്നിവയിലൂടെ മികച്ച പ്രവേശനമുണ്ട്.
കൊച്ചി നഗരത്തിൽ നിന്ന് 10 കിലോമീറ്ററും കൊച്ചി അന്താരാഷ്ട്ര വിമാനത്താവളത്തിൽ നിന്ന് 22 കിലോമീറ്ററും ഇൻഫോപാർക്ക്. ഇൻഫോപാർക്ക് 4-പാത റോഡായ ഇൻഫോപാർക്ക് എക്സ്പ്രസ് വേ വഴി സീപോർട്ട് -എയർപോർട്ട് റോഡിലേക്ക് ബന്ധിപ്പിച്ചിരിക്കുന്നു. കാക്കനാടിനും വൈറ്റില മൊബിലിറ്റി ഹബ്ബിനും ഇടയിൽ കേരള സംസ്ഥാന ജലഗതാഗത വകുപ്പ് ബോട്ട് സർവീസ് നടത്തുന്നു. കൊച്ചി നഗരം ഉൾപ്പെട്ട എറണാകുളം ജില്ലാ ഭരണകൂടം ഇൻഫോപാർക്കിനെ കൊച്ചിയിലെ മറൈൻ ഡ്രൈവുമായി ബന്ധിപ്പിക്കുന്ന ജലപാത നിർദ്ദേശിച്ചിട്ടുണ്ട്.
കേരള സ്റ്റേറ്റ് ഐടി ഇൻഫ്രാസ്ട്രക്ചർ ലിമിറ്റഡ് പദ്ധതിയുടെ പ്രധാന നിർമ്മാതാവ് ആണ്, ഐ‌ടി കെട്ടിടങ്ങളും മറ്റ് ഇൻഫ്രാസ്ട്രക്ചറുകളും സൃഷ്ടിക്കുന്നതിനായി ഇൻ‌ഫോപാർക്ക് ഇവിടെ ഒരു കോ-ഡവലപ്പറായി പ്രവർത്തിക്കുന്നു. പാർക്കിന്റെ ആകെ വിസ്തീർണ്ണം 30 ഏക്കറാണ്, അതിൽ 18.5 ഏക്കർ സെക്ടർ നിർദ്ദിഷ്ട പ്രത്യേക സാമ്പത്തിക മേഖലയായി ഇന്ത്യൻ മന്ത്രാലയം വാണിജ്യ മന്ത്രാലയം അറിയിച്ചു. ഭൂമിയിൽ നിലവിലുണ്ടായിരുന്ന പഴയ വില്ല രീതിയിലുള്ള കെട്ടിടങ്ങൾ പുതുക്കിപ്പണിതാണ് 2009 ഒക്ടോബറിൽ ഈ ക്യാമ്പസ് പ്രവർത്തനമാരംഭിച്ചത്.
വി‌എസ്‌എൻ‌എല്ലിന്റെ ആശയവിനിമയ ഗേറ്റ്‌വേ ഇൻ‌ഫോപാർക്കിനടുത്താണ് സ്ഥിതി ചെയ്യുന്നത്. രണ്ട് അന്തർവാഹിനി കേബിളുകളായ , സീ-മീ-വീ 3 എന്നിവയ്ക്ക് ലാൻഡിംഗ് പോയിന്റുകൾ ഗേറ്റ്‌വേയിൽ ഉണ്ട്. വി‌എസ്‌എൻ‌എല്ലിന്റെ ജിഗാബൈറ്റ് റൂട്ടറുമായി ഇൻ‌ഫോപാർക്ക് ഒപ്റ്റിക്കൽ ഫൈബർ നേരിട്ട് ബന്ധിപ്പിച്ചിരിക്കുന്നു, ഇത് പാർക്കിന് 100% അപ്‌ടൈം ഡാറ്റ കണക്റ്റിവിറ്റി നൽകുന്നു. മറ്റ് പ്രധാന ബാൻഡ്‌വിഡ്ത്ത് ദാതാക്കളായ ബി‌എസ്‌എൻ‌എൽ, റിലയൻസ്, ഭാരതി എയർടെൽ, പവർ ഗ്രിഡ് കോർപ്പറേഷൻ എന്നിവയും പാർക്കിൽ ഉണ്ട്.
ഇൻഫോപാർക്ക് കാമ്പസിനെ പ്രത്യേക സാമ്പത്തിക മേഖല , നോൺ-സെസ് സൗകര്യം എന്നിങ്ങനെ തിരിച്ചിരിക്കുന്നു. നിലവിലുള്ള 98.25 ഏക്കർ ഇൻഫോപാർക്കിൽ 75 ഏക്കറിനെ പ്രത്യേക സാമ്പത്തിക മേഖലയായി ഇന്ത്യൻ മന്ത്രാലയം വാണിജ്യ മന്ത്രാലയം അറിയിച്ചിട്ടുണ്ട്. പാർക്കിൽ വികസിപ്പിച്ച അടിസ്ഥാന സൗകര്യങ്ങളെ മൾട്ടി ടെനന്റഡ് ഫെസിലിറ്റി , ബിൽറ്റ് ടു സ്യൂട്ട് എന്നിങ്ങനെ തരംതിരിച്ചിട്ടുണ്ട്.
2014 ൽ, ലീല ലേസ് ഹോൾഡിംഗ് പ്രൈവറ്റ് ലിമിറ്റഡിന്റെ ഉടമസ്ഥതയിലുള്ള നോൺ-സെസ് സ കര്യമായ ലീല ഇൻഫോപാർക്ക് മുംബൈ ആസ്ഥാനമായുള്ള കാർണിവൽ ഗ്രൂപ്പ് 280 കോടി രൂപയ്ക്ക് ഏറ്റെടുത്തു, പദ്ധതിയുടെ പേര് കാർണിവൽ ഇൻഫോപാർക്ക് എന്ന് മാറ്റി . ലുലു ഗ്രൂപ്പ് എൽ ആൻഡ് ടി സ്വന്തമാക്കി 150 കോടി രൂപയ്ക്കുള്ള ടെക് പാർക്കും പദ്ധതിയുടെ പേരും ലുലു ടെക് പാർക്ക് എന്ന് മാറ്റി.